فرانسالی بیلیم اینسان‌لاری، بوتون چیچک نؤوع‌لری‌نین 140 میلیون ایل اول یاشامیش تک بیر چیچک‌دن تؤره‌یه‌رک ائوریم/تکامل گئچیردیگینه دایر بیر آراشدیرما یاییملادی.
فرانسا‌داکی پاریس سود اونیورسیته‌سین‌دن بیلیم اینسان‌لاری، نیچر کمینیکیشنز درگیسینده یاییملانان بو نتیجه‌یه وارابیلمک اوچون، یاشایان 792 چیچک نؤوعونو  اینجه‌له‌دی و بون‌لارین زامان ایچینده نئجه ائوریم گئچیردیگینی آراشدیردی.
ایکی جینسیت‌لی اولدوغو دوشونولن و سوی آغاجی چیخاریلان چیچیین، اؤز اؤزونو دؤل‌له‌یه‌بیلدیگی سانیلیر.
آمریکا‌لی بوتانیک متخصص‌لری، داها اؤنجه، آوروپادا سو آلتیندا یئتیشن بیر نؤوعون، بیلینن ایلک چیچک آچان بیتکی اولابیله‌جیینی آچیقلامیشدی.
مونساکیا ویدا‌لی آدلی نؤوعون مین‌دن چوخ قالیغینی آراشدیران متخصص‌لر، بیتکی‌نین 125 میلیون ایلدن اوزون مدت اؤنجه، ایسپانیا‌داکی گؤل‌لرده یئتیشدیگینی اورتایا قویموشدو.
